LATVIJAS REPUBLIKAS MINISTRU KABINETS

2019.gada Noteikumi Nr.

Rīgā (prot. Nr. .§)

**Tehnisko līdzekļu, ar kuriem fiksē pārkāpumus, neapturot transportlīdzekli, izmantošanas kārtība**

Izdoti saskaņā ar [Ceļu satiksmes likuma](https://m.likumi.lv/ta/id/45467-celu-satiksmes-likums)
[43.6 panta](https://m.likumi.lv/ta/id/45467-celu-satiksmes-likums#p43.6) pirmo daļu

un Autoceļu lietošanas nodevas likuma

8. panta ceturto daļu

1. Noteikumi nosaka kārtību, kādā izmanto tehniskos līdzekļus, ar kuriem fiksē pārkāpumus, neapturot transportlīdzekli.

2. Pārkāpumu fiksēšanai izmanto šādus tehniskos līdzekļus, kas nepieciešamības gadījumā verificēti normatīvajos aktos par mērījumu vienotību noteiktajā kārtībā:

2.1. stacionārie tehniskie līdzekļi;

2.2. pārvietojamie tehniskie līdzekļi;

2.3. tehniskie līdzekļi, ar kuriem aprīkoti transportlīdzekļi.

3.Ar tehniskajiem līdzekļiem, neapturot transportlīdzekli, kontrolē pārkāpumus ceļu satiksmē un veic autoceļu lietošanas nodevas samaksas kontroli.

4. Šo noteikumu prasības neattiecas uz šo noteikumu 2.3. apakšpunktā minētajiem tehniskajiem līdzekļiem.

5. Stacionāros un pārvietojamos tehniskos līdzekļus (turpmāk – tehniskie līdzekļi), izņemot tos, ar kuriem veic autoceļu lietošanas nodevas samaksas kontroli, uzstāda uz ceļiem, izvērtējot satiksmes drošības apdraudējuma riskus, ņemot vērā šādus kritērijus:

5.1. ceļu satiksmes negadījumu skaitu;

5.2. cietušo personu skaitu;

5.3. satiksmes intensitāti un ātrumu;

5.4. ceļa posma stāvokli un tā infrastruktūru;

5.5. ceļa posma lietotāju un to īpatsvaru;

5.6. ceļa posma pārredzamību;

5.7. ceļa remontdarbus;

5.8. citus kritērijus, kuri var ietekmēt ceļu satiksmes drošību.

6. Nosakot tehnisko līdzekļu, izņemot to, ar kuriem veic autoceļu lietošanas nodevas samaksas kontroli, uzstādīšanas vietas, ņem vērā šo noteikumu 5. punktā minēto, kā arī noskaidro attiecīgās pašvaldības, ceļa pārvaldītāja un to biedrību (nodibinājumu) viedokli, kuras darbojas ceļu satiksmes drošības jomā.

7. Tehniskos līdzekļus, ar kuriem veic autoceļu lietošanas nodevas samaksas kontroli, uzstāda uz valsts galvenajiem un reģionālajiem autoceļu posmiem, par kuriem ir veicama autoceļu lietošanas nodevas samaksa.

8. Valsts policija sadarbībā ar valsts akciju sabiedrību “Ceļu satiksmes drošības direkcija”, Valsts ieņēmumu dienestu un valsts akciju sabiedrību “Latvijas Valsts ceļi” (turpmāk – institūcijas) izveido tehnisko līdzekļu uzstādīšanas vietu sarakstu. Minēto sarakstu aktualizē ne retāk kā vienu reizi gadā.

9. Valsts policija un institūcijas nodrošina šo noteikumu 8. punktā minētā saraksta pieejamību transportlīdzekļu vadītājiem, publicējot to tīmekļa vietnēs.

10. Tehnisko līdzekļu uzstādīšanu nodrošina Valsts policija un institūcijas.

11. Uzstādot tehniskos līdzekļus, Valsts policija vai institūcijas, kuras veic nodevas administrēšanu, sagatavo dokumentu, kurā fiksē tehniskā līdzekļa uzstādīšanas un noņemšanas faktu. Tajā norāda precīzu tehniskā līdzekļa atrašanās vietu, uzstādīšanas datumu un laiku, tehniskā līdzekļa ražotāja tehniskajā dokumentācijā norādītos tehniskā līdzekļa parametrus un darbības nosacījumus. Noņemot tehnisko līdzekli, minētajā dokumentā norāda tehniskā līdzekļa noņemšanas datumu, laiku un iemeslu.

12. Transportlīdzekļu vadītāju informēšanai pirms vietām, kur paredzēts uzstādīt tehniskos līdzekļus, izņemot tos, ar kuriem veic autoceļu lietošanas nodevas samaksas kontroli, uzstāda attiecīgas ceļa zīmes, kā arī var izmantot Ceļu satiksmes noteikumos paredzētos ceļa apzīmējumus.

13. Atzīt par spēku zaudējušiem Ministru kabineta 2014. gada 15. aprīļa noteikumus Nr. 200 "Tehnisko līdzekļu (fotoiekārtu vai videoiekārtu) izmantošanas kārtība" (Latvijas vēstnesis, 2014, 77 nr.).

Ministru prezidents A.K.Kariņš

Satiksmes ministrs T.Linkaits

Iesniedzējs: satiksmes ministrs T.Linkaits

Vīza: valsts sekretāra p.i. Dž.Innusa